༡༽བཀྲ་ཤིས་ཚེ་རིང་ལགས་ཆུང་དུས་ནས་ཡོན་ཏན་ལ་དོན་གཉེར་ཧ་ཅང་ཆེན་པོ་ཡིན་སྟབས།ཁོང་གིས་བོད་ཡིག་འབྲི་ཀློག་དང་སུམ་རྟགས་ལེགས་བཤད་སོགས་ལ་ཞོར་སྦྱོང་གནང་སྟེ་༡༩༤༧ལོར་བོད་གཞུང་གི་གཞུང་ཞབས་པའི་ནང་ཚུད་རྗེས།རྒྱ་གར་སོགས་སུ་སློབ་སྦྱོང་བྱས་ཏེ་བོད་ལ་ཕྱིར་ལོག་པའི་སྐུ་དྲག་གི་སྲས་སྲོས་མང་པོར་འབྲེལ་བ་བྱུང་བས།བཀྲ་ཤིས་ཚེ་རིང་ལགས་ཀྱང་རྒྱ་གར་ལ་སློབ་སྦྱོང་དུ་ཕེབས་འདུན་བྱུང་།སློབ་ཡོན་གསོག་ཆེད།རྩེ་འཕྲལ་བདེ་ལས་ཁུངས་ནས་དགོངས་པ་ཞུས་ཏེ་ཚོང་ལས་གཉེར།ཚོང་གི་ཁེ་སྤོགས་འཁྱེར་ཏེ་༡༩༥༧ལོར་རྒྱ་གར་རྡོ་རྗེ་གླིང་དུ་ཕེབས་ནས་ཐོག་མར་དབྱིན་ཇི་བ་ཁོམ་མིང་གྷ་ཞེས་པའི་མཉམ་དུ་ཟླ་བ་བརྒྱད་ཙམ་མཉམ་བཞུགས་ཀྱིས་དབྱིན་སྐད་ཀྱི་རྨང་གཞི་སྦྱངས་པ་དང་།དེ་རྗེས་རྡོ་རྗེ་གླིང་གི་སནྜེ་ཇོ་སེབ་མཐོ་སློབ་ཏུ་ཟུར་ཞུགས་སློབ་གཉེར་གནང་བ་རེད།དེ་ནི་ད་ཕན་ང་ཚོས་ཤེས་རྟོགས་བྱུང་བ་ལྟར་ན།རང་ངོས་ནས་སློབ་ཡོན་བཏང་སྟེ་རྒྱ་གར་དུ་དབྱིན་ཡིག་སློབ་སྦྱོང་བྱེད་མཁན་གྱི་ཞིང་པའི་བུ་ཕྲུག་ཐོག་མ་དེ་རེད།